CELEX: 62008TA0338
Language: da
Date: 2012-06-14 00:00:00
Title: Sag T-338/08: Rettens dom af 14. juni 2012 — Stichting Natuur en Milieu og Pesticide Action Network Europe mod Kommissionen (Miljø — forordning (EF) nr. 1367/2006 — maksimalgrænseværdier for pesticidrester — anmodning om intern prøvelse — afslag — individuel foranstaltning — gyldighed — Århuskonventionen)

21.7.2012   
            
            
               DA
            
            
               Den Europæiske Unions Tidende
            
            
               C 217/16
            
         Rettens dom af 14. juni 2012 — Stichting Natuur en Milieu og Pesticide Action Network Europe mod Kommissionen
   (Sag T-338/08) (1)
   
   (Miljø - forordning (EF) nr. 1367/2006 - maksimalgrænseværdier for pesticidrester - anmodning om intern prøvelse - afslag - individuel foranstaltning - gyldighed - Århuskonventionen)
   2012/C 217/32
   Processprog: nederlandsk
   
      Parter
   
   
      Sagsøgere: Stichting Natuur en Milieu (Utrecht, Nederlandene) og Pesticide Action Network Europe (London, Det Forenede Kongerige) (ved advokaterne B. Kloostra og A. van den Biesen)
   
      Sagsøgt: Europa-Kommissionen (først ved B. Burggraaf og S. Schønberg, derefter ved B. Burggraaf og P. Oliver, som befuldmægtigede)
   
      Intervenienter til støtte for sagsøgte: Republikken Polen (først ved M. Dowgielewicz, derefter ved M. Szpunar, som befuldmægtigede) og Rådet for Den Europæiske Union (ved K. Michoel og B. Driessen, som befuldmægtigede)
   
      Sagens genstand
   
   Påstand om annullation af Kommissionens beslutninger af 1. juli 2008, hvorved Kommissionen afviste sagsøgernes anmodninger om intern prøvelse af Kommissionens forordning (EF) nr. 149/2008 af 29. januar 2008 om ændring af Europa-Parlamentets og Rådets forordning (EF) nr. 396/2005 for så vidt angår udarbejdelse af bilag II, III og IV med maksimalgrænseværdier for produkterne i forordningens bilag I (EUT L 58, s. 1).
   
      Konklusion
   
   
               1)
            
            
               Kommissionens beslutninger af 1. juli 2008, hvorved Kommissionen afviste anmodninger fra Stichting Natuur en Milieu og Pesticide Action Network Europe om intern prøvelse af Kommissionens forordning (EF) nr. 149/2008 af 29. januar 2008 om ændring af Europa-Parlamentets og Rådets forordning (EF) nr. 396/2005 for så vidt angår udarbejdelse af bilag II, III og IV med maksimalgrænseværdier for produkterne i forordningens bilag I, annulleres.
            
         
               2)
            
            
               Europa-Kommissionen bærer sine egne omkostninger og betaler de omkostninger, der er afholdt af Stichting Natuur en Milieu og Pesticide Action Network Europe.
            
         
               3)
            
            
               Republikken Polen og Rådet for Den Europæiske Union bærer deres egne omkostninger.
            
         
      (1)  EUT C 301 af 22.11.2008.